钦定古今图书集成/方舆汇编/职方典/第1297卷 > 《题桄榔亭》李翱
## 钦定古今图书集成/方舆汇编/职方典/第1297卷 > 《题桄榔亭》李翱

翱与监察御史韦君词皆自东京如岭南，水道仅八
千里。翱以正月十八日上舟于漕以行，韦君期以三
月策马疾驱，追我于汴宋之郊，或不能及，约自宣城
会我于常州以偕行。既翱停舟宿留，日日以须韦君
之出洛也，易期又宣城谋疾到，逆江南流上。翱以妻
疾居信安四十馀日，比及江西，韦君亦前行矣。上桄
《榔亭，见韦君，纪姓名》，且有《念我》之言。嗟夫！偕行八千
里，先后之不齐也，不过十日，而初谋竟乖；人事之不
果，不可以前期也。